
σηκώνοντας το κεφάλι 
στις λεωφόρους αυτής της πόλης 
θα δεις να μοστράρονται 
ματαιόδοξα χαμόγελα 
και σοβαροφανείς πόζες 
θα δεις ξεφτιλισμένες τηλεπερσόνες 
ρουφιάνους δημοσιογράφους 
και φαντασμένους σκυλάδες 
σε κάποιο άλλο σημείο αυτής της πόλης 
μπορείς να δεις κάτι ακόμα 
θα δεις το περήφανο και καθαρό βλέμμα 
μιας γυναίκας 
γυναίκα ,μετανάστρια και εργάτρια 
υψώνει το ανάστημά της 
για όλες και όλους εμάς 
και στέκεται μαχητικά 
απένατι στους κοινούς μας εχθρούς 
σήμερα και κάθε γαμημένη μέρα 
που περνάει 

> Το ΑΝΤ1ΡΑ ΟΟΜΜυΝΙΤΥ αποτελεί μια σταθερή συνεργασία 
αντιφασιστικών συλλογικοτήτων που ζει και δρα στην αθηναϊκή 
μητρόπολη.Έχει διαρκώς στο στόχαστρο της όλους τους φασισμούς 
- είτε αυτοί κουβαλάνε πάνω τους σβάστικες, είτε όχι. Δεν έχουμε 
καμία σχέση με κανένα κόμμα, κανένα κρατικό ή ΠΊθώ'ακό θεσμικό 


φορέα - και δεν έχουμε και καμία πρόθεση να το αλλάξουμε 
αυτό. Για έντυπα, αυτοκόλλητα, επικοινωνία: αηίΐίαοοιΤΊΐτιυηΐ- 
£γ@γ3Ϊιοο.£Γ | οηίιΤοδώδΐ; οείίοη: 3η1;ΐί38εΪ8ΐ:8εΐίοη.\νθ8ί;@γ3ΐιοο.§Γ 
| 3ηΐιί*3 ΙΑΒ: 3ηίΐί3ΐ30@γ3ΐΊ00.£ϊ’ »> νννν\ν.3ηίίΓ3ΐίνθ.£Γ >»νν\ν\ν. 
3ηίΐΓ38θΐ8Ϊ3θΐίοη-\νθ8ύ.£Γ »> \ν\ν\ν.3υΐοηοηΊΪ3.£Γ 


>Αν θες να πούμε μία κουβέντα παραπάνω ή να διαλέξεις έντυπο υλικό ή αυτοκόλλητα,πέρνα τα Σάββατα 20:00-23:00 απ'το καφενείο του 
αηΐΐίά Ιαό στο πολυτεχνείο(είσοδος από στουρνάρη)ή τις Δευτέρες απ'καφενείο του αηΐΐίάδαδί αοΐΐοπ στο αυτοδιαχειριζόμενο στέκι περιστεριού 
(καρυάτιδοςίόό). 

































Έχουν περάσει σχεδόν έξι χρόνια από τότε που το ελληνικό κράτος 
μπήκε σε προγράμματα προσαρμογής της οικονομίας του, ή αλλιώς, 
στα λεγόμενα μνημόνια. Από τότε, έχουν παρθεί μέτρα επί μέτρων 
για την «εξυγίανση» της οικονομίας. Και το ΔΝΤ ,η τρόικα, οι θεσμοί 
ως πρεσβευτές της λιτότητας, χτυπάνε τυφλά τα πορτοφόλια των 
ντόπιων. Πλέον η μοίρα των εργατών/τριών & των αφεντικών είναι 
κοινή: Τα ντόπια αφεντικά, κατέληξαν να τραβάνε κουπί μαζί με τους 
εργάτες για να βγει η οικονομία από τα βαλτώδη νερά της ύφεσης. 

Ή μήπως όχι; 

Ή κυρίαρχη αφήγηση για την κρίση, που σημαδεύει ως εχθρούς τους 
ξένους δανειστές και κάνει πλάτες στα ντόπια αφεντικά, θα έπρεπε να 
έχει ξεθωριάσει εδώ και καιρό· η κρίση δεν πλήττει όλη την κοινωνία... 
Ή κοινωνία συνεχίζει να χωρίζεται σε τάξεις και δεν υπάρχει κανένα 
εθνικό συμφέρον που να ενώνει τα συμφέροντα των εργατών και των 
αφεντικών. Οι Γάλλοι εργαζόμενοι, φοιτητές, μαθητές φαίνεται να 
το γνωρίζουν καλά...Σήμερα περισσότερο από ποτέ, είναι ξεκάθαρο, 

ότι η πλειοψηφία των μέτρων που ψηφίζονται είναι προς το συμφέρον 
των ντόπιων αφεντικών. Κι αυτό γιατί, όταν μας πετσοκόβουν τους 
μισθούς (την εξαετία 2010-2015 μειώθηκαν κατά 28,1%) , όταν 
μαςαλλάζουν τις συμβάσεις, όταν καταργούν την κυριακάτικη αργία 
γίνονται πραγματικότητα οι πιο παλιές επιθυμίες των εργοδοτών. 
Στα χρόνια της κρίσης, τα περιθώρια κέρδους του ντόπιου κεφαλαίου 
έχουν αυξηθεί κατά πολύ, χάρη στην υποτίμηση της εργασίας 
ντόπιων και μεταναστών/τριών που εργάζονται στην ελληνική 
επικράτεια. Και αυτό είναι γεγονός αυταπόδεικτο, αφού οι μειώσεις 
των μισθών δεν ανταποκρίνονται σε αντίστοιχες μειώσεις των τιμών. 

Ή ίδια πολιτική υποτίμησης της εργασίας συνεχίζεται και σήμερα, 
με έναν καινούριο κύκλο επεισοδίων. Ή τωρινή κυβέρνηση 
παγιδευμένη’ στις απαιτήσεις των θεσμών, αναγκάζεται-να- 
πάρει σειρά μέτρων επιβολής έμμεσων φόρων, αλλά και τη 
μείωση του αφορολόγητου και την αλλαγή του ασφαλιστικού. 



Στο νέο αυτό γύρο υποτίμησής μας, πέφτουν στο τραπέζι ανάμεσα 
στα άλλα, οι συντάξεις και η ιατροφαρμακευτική περίθαλψη. Να 
ξεκαθαρίσουμε λοιπόν ότι, η κοινωνική ασφάλιση δεν ήταν ποτέ μια 
γενναιόδωρη προσφοράτων αφεντικών προςτουςεργαζόμενούςτους. 
Ήταν μια τακτική υποχώρησή τους.Ήταν η απάντηση των αφεντικών 
στην άρνηση των εργατών/τριών να δουλεύουν μακροχρόνια σε 
μισθωτή σχέση εργασίας. Και κάτω από αυτή την συνθήκη η τάξη 
μας έχει κερδίσει, πουλώντας την εργασία της, να εξασφαλίσει ότι θα 
μπορεί να την βγάλει και όταν δεν θα έχει την ικανότητα να δουλέψει. 

Ομως, πολύ πριν την όποια μεταρρύθμιση, το ασφαλιστικό 
πριονιζόταν από τους εργοδότες σταθερά. Ποιος ξεχνάει, ότι μαύρη 
εργασία ήταν ο κανόνας για την εργασία των μεταναστών/τριών, ήδη 
από τα ’90; Ποιος ξεχνάει ότι, πάνω στην εργασία των μεταναστών/ 
τριών, τα αφεντικά φωνάζανε ότι μπορεί κάποιος να δουλεύει 
5,10,15 χρόνια χωρίς καμία ασφάλιση, χωρίς δικαίωμα σύνταξης 
,χωρίς ιατροφαρμακευτική κάλυψη. Ίσως δεν ακούγαμε, αλλά δεν 
φταίνε τα αφεντικά γι’ αυτό... Ήταν θέμα χρόνου, να ισχύσει το ίδιο 
για τους ντόπιους. Έτσι η μαύρη εργασία έγινε ο Νοί λόγος που 
τα ταμεία απέκτησαν ελλείμματα. Ή πλαγιοκόπηση των ταμείων 
από τα αφεντικά δεν σταματάει εκεί όμως. Βασικός λόγος της μη 
βιωσιμότητάς τους, πλέον, είναι ότι εφόσον έχουν κατρακυλήσει οι 
μισθοί, έχουν επίσης πέσει στα τάρταρα και οι ασφαλιστικές εισφορές. 

Από την άλλη,οι έμμεσοι φόροι που ψηφίστηκαν, δείχνουν ως πολιτική 
επιλογή πως το μεγάλο βάρος των οικονομικών προγραμμάτων 
θα μοιραστεί για άλλη μια φορά άνισα. Είναι προφανές, ότι οι 
έμμεσοι φόροι, όντας ίδιοι για όλους, αναλογικά βαραίνουν 
περισσότερο αυτούς/ες που έχουν χαμηλότερα εισοδήματα. 

Αυτές οι πολιτικές δεν είναι λάθη της διακυβέρνησης, είναι ωμός 
ταξικός πόλεμος. Και είναι αλήθεια πως η τάξη μας υστερεί πολύ 
των απαιτήσεων της εποχής. Είναι ανοργάνωτη και χωρίς την 
συλλογικήαυτή αυτοπεποίθηση που τρέφει την ανταγωνιστικότητά 
της. Ομως δεν λείπει, ως τάξη, από το γήπεδο του ανταγωνισμού. 
Βρίσκεται εκεί, στην άρνηση της εργασίας, στις καθημερινές τριβές με 
τα αφεντικά και τους τσαμπουκάδες με τους φασίστες-λακέδες τους. 
Ξέρουμε ότι έχει πολύ δρόμο μπροστά της και θα τον διεκδικήσουμε... 


» διαδηλωτές κατεβαίνουν στους δρόμους της Γαλλίας 
ενάντια στο νόμο για τα εργασιακά που προωθεί η κυβέρνηση. 




...Σύμφωνα με το κέντρο ελέγχου και πρόληψης νοσημάτων 
(ΚΕΕΑΠΝΟ ) τον τελευταίο μήνα παρουσιάστηκαν κρούσματα 
χολέρας στο στρατόπεδο συγκέντρωσης μεταναστών στο 
ελληνικό, γεγονός που θέτει σε εξαιρετικό κίνδυνο τις 
γειτονικές περιοχές. Ενώ ταυτόχρονα μετανάστες που 
διαμένουν εκεί, εξαναγκάζουν τα βράδυα ανήλικους σε 
εκπόρνευση,όπως καταγγέλει ο Δήμαρχος Αλίμου Κος Ανδρέας 
Κονδύλης... 

...Στην ειδομένη επείγει η εκκένωση του καταυλισμού 
προσφύγων, καθώς αυτοσχέδια καταλύματα λειτουργούν 
ως οίκοι ανοχής και η διακίνηση ναρκωτικών έχει γίνει 
καθημερινότητα, σύμφωνα με τα ΜΜΕ... 

...70χρονος Ολλανδός τουρίστας στην Κω, νοσηλεύτηκε τον 
αύγουστο στο νοσοκομείο με συμπτώματα χολέρας, σύμφωνα 
με τα τοπικά ΜΜΕ... 

Αυτά και άλλα τέτοια ωραία, έχουν τη θέση τους κατά καιρούς 
στα καθεστωτικά ΜΜΕ και σε ιντερνετικές (“αυθόρμητες” 
ή πιο οργανωμένες) ακροδεξιές ιστοσελίδες. Οι φασίστες 
τα γράφουν, αλλά υπάρχουν κι αυτοί που τα πιστεύουν, 
ακροβατώντας ανάμεσα στη βλακεία και το νέο ολοκληρωτισμό. 

Τα μήντια, είτε τα διαδικτιακά, είτε τα παραδοσιακά ΜΜΕ, 
είναι καπιταλιστική, κοινωνική σχέση. Σχέση προσφοράς και 
ζήτησης.Υπάρχουν αυτοί που τα λένε, αλλά χρειάζονται κι 
εκείνοι που θα είναι έτοιμοι να ακούσουν. Αλλιώς δε δουλέυει 
το πράγμα. Χρειάζονται εκείνοι που θέλουν να πιστέψουν. Να 
πιστέψουν ότι οι Αφγανοί ασελγούσαν σε κατσίκες στον Αγιο 
παντελεήμονα πριν κάποια χρόνια. Κι αυτό είναι ο ίδιος κυνισμός 

που κάνει εφικτό, να πιστέψουν ότι το περιπολικό πάτησε κατά 
λάθος έναν μετανάστη στην Ειδομένη πριν ενάμιση μήνα. 

Όλα αυτά, δεν είναι ζητήματα αστυνομικής ή υγειονομικής 
έρευνας. Τα παραδείγματα αυτά μαρτυρούν πόσο σημαντικό 
είναι“στα χρόνια της χολέρας”, να βάζουμε μπροστά την 
κριτική, κόντρα στη βλακεία και το ρατσισμό. Αρκετοί 
από τους μετανάστες που είναι σήμερα εδώ πρόκειται να 
μείνουν. Χρειάζεται λοιπόν να έχουμε την δυνατότητα 
να βλέπουμε“Ποιος λέει τι και για ποιο λόγο”. Κι αυτό 
είναι σημαντικό τόσο για εμάς, όσο και για την πολιτική 
υπεράσπιση των μεταναστών σαν κομμάτι της τάξης μας. 

Αυτό που δε λένε λοιπόν οι κάθε λογής φασίστες και 
κανίβαλοι, και τα κάθε λογής σκουλήκια δημοσιογράφοι 
που βγάζουν φράγκα και υπεραξία από τα αποτελέσματα 
ενός πολέμου με τις πλάτες της “πολιτισμένης” δύσης, είναι 
ότι οι μετανάστες και οι μετανάστριες, είναι οργισμένοι και 
οργισμένες. Και αγωνίζονται ενάντια σε όσα τους επιφυλάσσει 
η φιλάνθρωπη ευρώπη. Ενάντια στο να είναι πολίτες τρίτης 
κατηγορίας, ενάντια στο καθεστώς υποζωής που τους 
επιβάλλουν κι ενάντια στην απαγόρευση της εργασίας τους. 

Αυτό που δεν λένε είναι ότι οι μετανάστες δεν είναι μόνοι 
τους. Είναι το υποτιμημένο κομμάτι της πολυεθνικής 
εργατικής τάξης, στην ελλάδα και παντού. Και είμαστε 
δίπλα τους, στους δικούς τους αγώνες, στους κοινούς 

μας αγώνες. Κι αυτή είναι η δίκιά μας αλήθεια, 
στακεφάλιαρατσιστών, αφεντικών, δημοσιογράφων. 



Το τελευταίο δίμηνο έχει οξυνθεί η παρουσία άρθρων 
και προειδοποιήσεων για τη νευρικότητα των τούρκων 
στο Αιγαίο, για τις εναέριες παραβιάσεις και για το φόβο 
πρόκλησης θερμού επεισοδίου. Η αλήθεια είναι ότι αυτή 
η συζήτηση ποτέ δε σταμάτησε να υπάρχει στην ελλάδα. 
Αυτό που διαφοροποιείται στις διάφορες φάσεις είναι η 
ένταση με την οποία προβάλλεται ή όχι από τα ελληνικά 
μέσα ενημέρωσης. Είναι μια ιστορία που κρατάει από τη 
δεκαετία του ’80 και πάνω της κουβαλάει πολλούς μύθους, 
από αυτούς που πάντα κουβαλάνε οι μεγάλες πατριωτικές 
διηγήσεις. Ας πιάσουμε όμως μερικούς από αυτούς: 

Μύθος 1ος: «Τα τούρκικα μαχητικά 
παραβιάζουν τον ελληνικό εναέριο χώρο.» 

Τα υδάτινα σύνορα της ελλάδας έχουν οριστεί στα 6 ναυτικά 
μίλια από την παράκτια ζώνη της και το ίδιο ισχύει και 
για την τουρκία. Η ελλάδα διεκδικεί την επέκταση των 
υδάτινων συνόρων της στα 12 ν.μ. καθώς με τη κίνηση 
αυτή θα μετέτρεπε το αιγαίο σε κλειστή ελληνική λίμνη. 
Προς το παρόν πάντως τα υδάτινα σύνορα της εκτείνονται 
στα 6ν.μ. Αυτά για το γενικό. Τα εναέρια σύνορα γενικά 


συμπίπτουν με τα χερσαία ή υδάτινα. Ενώ λοιπόν για το 
διεθνές δίκαιο και όλο τον υπόλοιπο κόσμο ο ελληνικός 
εναέριος χώρος εκτείνεται στα 6ν.μ. από τη παράκτια ζώνη 
της, η Ελλάδα επιμένει να θεωρεί ότι εκτείνεται στα ΙΟν.μ. 
Αυτό, λοιπόν, που στα μέσα διακηρύσσεται ως τούρκικη 
παραβίαση είναι η πλοήγηση τούρκικων αεροσκαφών μέσα 
σε αυτά τα έξτρα 4 ν.μ. που η Ελλάδα διεκδικεί σα δικά της 
ενώ στη πραγματικότητα είναι διεθνής εναέριος χώρος. 

Μύθος 2ος: « Η Ελλάδα είναι ευάλωτη 
στρατιωτικά. Πρέπει να ενισχυθεί η 
στρατιωτική της δύναμη» 

Η Ελλάδα είναι σταθερά στη κατάταξη μέσα στις 10 πρώτες 
χώρες του ΝΑΤΟ σε ποσοστό του ΑΕΠ που ξοδεύει για 
αγορά στρατιωτικών εξοπλισμών τις τελευταίες 3 δεκαετίες. 
Ακόμα κι αν αυτό το ποσοστό έχει πέσει τα τελευταία 
χρόνια λόγω κρίσης, παραμένει ψηλά στις οικονομικές 
προτεραιότητες του ελληνικού κράτους η χρηματοδότηση 
του στρατού. Είναι γνωστό άλλωστε ότι σε μια φάση 
που η υγεία και η εκπαίδευση καταρρέουν, τα χρήματα 
που πηγαίνουν για τους μισθούς των στρατιωτικών, 


για εξοπλισμό κλπ μένουν προκλητικά ανέπαφα. Με 
αφορμή εξάλλου τις τούρκικες παραβιάσεις άρχισε πάλι 
μια συζήτηση για νέα αγορά εξοπλισμών από τη Ρωσία. 

Μύθος 3ος:« Οι Τούρκοι είναι ο εχθρός» 

Οι «έλληνες» ή «τούρκοι» σα ταυτότητα είναι μια κατασκευή 
του τελευταίου αιώνα και δηλώνει ότι όλοι οι έλληνες ή 
όλοι οι τούρκοι έχουν τα ίδια συμφέροντα, που υποτίθεται 
συστρατεύονται με τα συμφέροντα των ντόπιων αφεντικών 
στις μεταξύ τους διενέξεις. Κι είναι γνωστό ότι σε αυτές τις 
διενέξεις τα αφεντικά ποτέ δε δίστασαν να θυσιάσουν όσους 
εργάτες χρειάστηκε για να πετύχουν τους στόχους τους. 
Επίσης είναι γνωστό ότι όποτε οι «από κάτω» αυτού του 
κόσμου σηκώναν λίγο το κεφάλι, τα διαφόρων εθνικοτήτων 
αφεντικά ξεπερνούσαν τις διαφωνίες τους και δε δίσταζαν 
να συμμαχήσουν εναντίον τους. Την ίδια ώρα, λοιπόν, 
που αυτοί δείχνουν σημαίες και εθνικά σύνορα στο βόρειο 
αιγαίο, κι επιδίδονται σε εικονικές αερομαχίες, την ίδια 
ώρα συμμαχούν (ελληνικό και τούρκικο κράτος) για τη 
διαχείριση χιλιάδων εργατών, αντρών και γυναικών, από 
τις εμπόλεμες ζώνες αυτού του κόσμου και σκορπίζουν 
νατοϊκές φρεγάτες στο αιγαίο εναντίον τους. Την ίδια ώρα 


που τα μέσα ουρλιάζουν για την τουρκική προκλητικότητα, 
το ελληνικό κράτος ετοιμάζει τριμερείς συφωνίες και κτίζει 
τις συμμαχίες του μ’ ένα δικτάτορα στην Αίγυπτο και το 
πολεμοχαρές Ισραήλ. Αν λοιπόν θέλουμε να ψάξουμε για 
τους εχθρούς της ντόπιας και πολυεθνικής εργατικής τάξης, 
είναι το ελληνικό κράτος, είναι οι στρατόκαυλοι, είναι 
όσοι υμνούν αλύτρωτες πατρίδες, είναι η εθνική ενότητα. 

Όσο για εμάς, δε θα συγκινηθούμε ποτέ με δακρύβρεχτα 
παραληρήματα για το φτωχή ελλάδα, με εθνικά σύμβολα 
και διεκδικήσεις. Δε θα γίνουμε κρέας για τα κανόνια 
κανενός στρατού και κανενός εθνικού συμφέροντος. 

Γιατί τα συμφέροντα τα δικά μας, τα 
ιδανικά τα δικά μας δεν έχουν σύνορα 
και χακί υπερηφάνιες, μιλούν γλώσσες 
πολλές, τραγουδούν ιστορίες μακρινές , 
περηφανεύονται γι’ αρνήσεις εργατικές. 

Τη Δευτέρα 25/5 ξεκίνησε η εκκένωση της 
Ειδομένης. Και γι’ αυτή μιλάει μόνο ο στρατός και 
η αστυνομία. Καμία εντύπωση. Η αστυνομία μιλάει 
στα δελτία των 9. Η αστυνομία μιλάει τη γλώσσα του 
ανθρωπισμού που εγκαταλείπει τους/τις μετανάστες/ 
τριες στα όρια της επιβίωσης, μόνο και μόνο για να 
εμφανιστεί στο τέλος ο εγκλεισμός σε στρατόπεδα 
συγκέντρωσης ως λύτρωση. Η αστυνομία διεκδικεί 
το μονοπώλιο των λόγων και των εικόνων για το 
πολυεθνικό προλεταριάτο. Και μας παρουσιάζει 
ως κακόμοιρους, ως ανίκανους που επιλέγουν 
μόνο ανάμεσα σ’ αυτά που τους προσφέρουν, 
που περιμένουν απλά την καλοσύνη των κρατών, 
των αφεντικών μας, και των φιλάνθρωπων. 

Δεν είναι έτσι. Το είδαμε στην Ειδομένη. Είδαμε 
προλετάριους να μπλοκάρουν γραμμές τρένων, 
να αδιαφορούν για σύνορα και υποδείξεις. Το 
είδαμε στις καθιστικές διαμαρτηρίες, στα χέρια 
που κρατάνε πέτρες, στην αποφασιστικότητα 


και στις αντοχές που κάποιες φορές κρατάνε 
χιλιόμετρα και άλλες τόσες πηδάνε πάνω από 
φράχτες. Το είδαμε στους μετανάστες/τριες 
προλετάριους/ες που άντεξαν τον Ξένιο Δία, που 
πέρασαν από την αμυγδαλέζα, που δούλεψαν σε 
χωράφια και υπόγεια. Το είδαμε στη δαηαα Ταΐεό. 

Δεν θα αφήσουμε την Ειδομένη στην οργανωμένη 
σιωπή. Και δεν επιλέγουμε ανάμεσα στις 
λάσπες ενός καταυλισμού και τα σύρματα ενός 
στρατοπέδου. Δεν επιλέγουμε ανάμεσα στις χακί 
στολές των μπάτσων, και στην ηλίθια καλοσύνη 
των ΜΚΟ. Στεκόμαστε απέναντι. Στεκόμαστε 
εκεί που στέκονται οι μετανάστες/τριες εργάτες/ 
ες. Και είναι επιλογή και ταξική θέση. Είναι πείσμα. 
Ή με το πολυεθνικό προλεταριάτο ή με τους 
φασίστες, τους μπάτσους και τους καραβανάδες. 

>> οι I λναηί ΐΕιε ιηοοη ,οι Σάρκα στο ζώο,ο Οπλιστής,οι Σπείρα και οι Όώδγ ΟΗαίη + ΚείροΙΕ θα είναι 

το σΟ,ββοΓΓΟ στις 11/6 στις 20:00 στην πλατεία δημαρχείου στο περιστέρι για το 18θ <ϋΐΙίί<1 ΕίνΕ. 
Ενάντια σε μανατζαραίους,μπράβους κι αφεντικά.Ενάντια στη διανοητική και συναισθηματική κατρακύλα 

της εποχής μας.Η ΜΟΥΣΙΚΗ ΣΤΟΥΣ ΔΡΟΜΟΥΣ. 

